Diari Oficial de la Generalitat Valenciana


Sumari del DOGV 8857, del 15-07-2020 (2020/5542)

Extracte de la Resolució de 15 de maig de 2020, de la vicerectora d'Ocupació i Programes Formatius, per la qual es convoquen i s'aproven les bases reguladores de les ajudes de matrícula UVemprén CAMPUS, del Campus Emprenedor UVemprén - Santander Universitats, per a l'estudiantat inscrit en el títol propi de la Universitat de València d'expert universitari «Startup Management», primera edició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5542


Data del document
:   15-05-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 15 de maig de 2020, de la vicerectora d'Ocupació i Programes Formatius, per la qual es convoquen i s'aproven les bases reguladores de les ajudes de matrícula UVemprén CAMPUS, del Campus Emprenedor UVemprén - Santander Universitats, per a l'estudiantat inscrit en el títol propi de la Universitat de València d'expert universitari «Startup Management», primera edició. [2020/5542]  
  
BDNS (identif.): 515049.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Es poden presentar a aquesta convocatòria les persones graduades i els estudiants a qui els quede menys d'un 10 % d'assignatures per a obtenir el títol de grau, amb la condició d'obtenir el títol en el mateix any acadèmic en les branques d'ensenyament següents: Ciències de la Salut, Enginyeria i Arquitectura i Ciències. És requisit imprescindible tenir una idea de negoci sobre la qual treballar, independentment del seu grau de maduresa i estar matriculat en els estudis del títol propi de la Universitat de València d'expert universitari en Startup Management per al curs 2020-2021.  
  
Segon. Objecte  
La vicerectora d'Ocupació i Programes Formatius convocar ajudes de matrícula Uvemprén CAMPUS del Campus Emprenedor UVemprén - Santander Universitats per a l'estudiantat inscrit en la 1a edició del títol propi de la Universitat de València d'expert universitari en Startup Management.  
  
Tercer. Bases reguladores  
https://www.uv.es/uvempren/UVempren\_campus\_expert\_bases2020\_val.pdf  
  
Quarta. Quantia  
Es concediran vint beques per a l'estudiantat que realitze els estudis dirigits a l'obtenció del títol propi de la Universitat de València d'expert universitari en Startup Management 1a edició del curs 2020-2021.  
  
  
Cinqué. Termini de presentación de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 15 de setembre de 2020.  
  
  
Sisé. Altres dades  
Les sol·licituds per a les ajudes de matrícula es presentaran mitjançant del formulari de preinscripció al títol propi d'expert universitari en Startup Management, 1'edició (CODI 64243475) disponible en el següent enllaç: http://postgrado.adeituv.es/es/cursos/direccion\_y\_gestion\_empresarial-1/60005931/datos\_generales.htm.  
Una vegada preinscrit al títol, el personal del Departament de Postgrau de la Fundació Universitat-Empresa de la Universitat de València (ADEIT) es posarà en contacte amb la persona sol·licitant per a demanar que presente a través d'ENTREU una instància general (https://webges.uv.es/uventreuweb/menuseu.jsp'idtramite=expsolp2u) dirigida a la Unitat d'Emprenedoria (UVemprén) a través del tràmit «Beca Experto Universitario en Startup Management» adjuntant la següent documentació: Imprès de sol·licitud (https://www.uv.es/uvempren/doc/campus/solicitud-beca-experto-universitario-startup-management\_20-21\_cas.pdf), arxiu PDF amb la idea de projecte presentat per a l'admissió al títol i, en el cas de persones amb discapacitat, hauran d'aportar el document acreditatiu.  
No s'admetrà la documentació que no haja sol·licitat l'equip de postgrau de la Fundació Universitat-Empresa de la Universitat de València (ADEIT).  
  
València, 15 de maig de 2020.- La rectora, p. d. (DOGV 27.06.2019), la vicerectora d'Ocupació i Programes Formatius: M. Adela Valero Aleixandre.